S-501/2010

Mál þetta var höfðað með ákæru ríkissaksóknara, dags. 2. júlí 2010, á hendur S-kk-þgf H-kk-þgf R-kk-þgf, Leynisbraut 42, Akranesi. Málið var dómtekið 17. nóvember sl.

Ákærði er talinn hafa gerst sekur um

… kynferðisbrot, með því að hafa, aðfaranótt mánudagsins 1. mars 2010, á þáverandi dvalarstað sínum að …, látið A, þá 13 ára, hafa við sig samræði.

Telst háttsemi ákærða varða við 1. mgr. 202. gr. almennra hegningarlaga nr. 19/1940, sbr. 10. gr. laga nr. 40/1992, 4. gr. laga nr. 40/2003 og 11. gr. laga nr. 61/2007.

Ákæruvald krefst refsingar og greiðslu sakarkostnaðar.

Í ákæru er sett fram bótakrafa A, að fjárhæð 800.000 krónur auk vaxta. Sátt var gerð um kröfuna undir rekstri málsins.

Ákærði krefst vægustu refsingar er lög leyfa og þess að hún verði skilorðsbundin.

Rannsókn máls þessa hófst að frumkvæði foreldra brotaþola þann 1. mars 2010. Sama dag var tekin skýrsla af ákærða. Játaði hann þar brot sitt. Skýrsla var tekin af brotaþola í Barnahúsi 11. mars.

Við fyrirtöku málsins fyrir dómi játaði ákærði brotið eins og því er lýst í ákæru. Fór ekki fram frekari sönnunarfærsla.

Lagt var fram bréf P-kk-ef T-kk-ef, barnalæknis, dags. 27. apríl 2010. Hann hafði haft nokkur afskipti af brotaþola fyrir umræddan atburð og átti tvö viðtöl við hana eftir atvikið. Í niðurlagi bréfs hans segir:

Í stuttu máli sagt: Kvíða- og þunglyndiseinkenni sem höfðu verið til staðar í langan tíma hjöðnuðu algjörlega með lyfja- og huglægri atferlismeðferð. Ný einkenni og annarrar tegundar sem falla undir áfallastreituröskun komu fram eftir meint kynferðislegt ofbeldi um mánaðamótin febrúar/mars 2010 og við síðasta eftirlit var greiningarskilyrðum enn fullnægt þó að ástandið væri skárra.

Síðasta eftirlit það sem læknirinn vísar til var 7. apríl.

Að frumkvæði verjanda framkvæmdi B-kk-nf E-kk-nf sálfræðingur þroskamat og könnun á högum ákærða. Skýrsla hans, dags. 6. nóvember 2010, var lögð fram í dóminum.

Fyrir dómi var því lýst yfir af hálfu verjanda og réttargæslumanns brotaþola að sátt hefði tekist um bótakröfu brotaþola. Greiðir ákærði bætur og vexti, samtals 600.000 krónur. Gjalddagi er við dómsuppkvaðningu.

Ákærði hefur ekki áður sætt refsingum. Aldursmunur ákærða og brotaþola er talsverður, níu ár. Hann hefur játað brot sitt greiðlega og var samvinnufús við rannsókn málsins. Brot hans er réttilega heimfært til refsiákvæðis í ákæru. Refsing er í samræmi við dómvenju og fyrirmæli 202. gr. hegningarlaga ákveðin fangelsi í tólf mánuði. Þar sem ákærði hefur játað brot sitt greiðlega, samþykkt að greiða bætur og ekki áður sætt refsingu þykir mega skilorðsbinda refsingu hans. Skilorðstími ákveðst þrjú ár.

Ákærða ber að greiða allan sakarkostnað. Kostnaður lögreglu nemur samkvæmt yfirliti 32.164 krónum. Þóknun verjanda ákærða vegna meðferðar málsins fyrir dómi og rannsóknar lögreglu er ákveðin samtals 502.000 krónur. Endurgreiða ber verjandanum kostnað við ferðalög og gagnaöflun, 209.265 krónur. Þóknun réttargæslumanns brotaþola er ákveðin 200.000 krónur.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, S-kk-nf H-kk-nf R-kk-nf, sæti fangelsi í tólf mánuði. Fresta skal fullnustu refsingarinnar og hún falla niður að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði greiði þóknun verjanda síns, 502.000 krónur, kostnað hans 209.265 krónur, þóknun réttargæslumanns brotaþola, 200.000 krónur, og 32.164 krónur í annan sakarkostnað.